rejauldu/bengali-wikipedia huggingface dataset:
ও. আর. রামচন্দ্রন ছিলেন একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। ১৯৯১ সালের নির্বাচনে কুম্বম আসন থেকে ভারতীয় জাতীয় কংগ্রেসের প্রার্থী এবং ১৯৯৬ ও ২০০১ সালের নির্বাচনে তামিল মাণিলা কংগ্রেসের (মোপনার) প্রার্থী হয়ে তিনি তামিলনাড়ু বিধানসভায় নির্বাচিত হয়েছিলেন।    তথ্যসূত্র   বিষয়শ্রেণী:২০২৪-এ মৃত্যু বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল মানিলা কংগ্রেসের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯১-১৯৯৬ বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:তামিলনাড়ু বিধানসভার সদস্য ২০০১-২০০৬
গরিমা আজমানি (জন্ম: ৮ ডিসেম্বর ১৯৯১), যিনি বর্তমানে শাগুন আজমানি নামে পরিচিত, তিনি একজন ভারতীয় টেলিভিশন অভিনেত্রী এবং মডেল। তিনি সাহারা ওয়ানের ধারাবাহিক জারা-তে শিরীন চরিত্রে অভিনয়ের মাধ্যমে টেলিভিশনে আত্মপ্রকাশ করেছিলেন। তিনি জনপ্রিয় ধারাবাহিক জামাই রাজা-তে শবনম চরিত্রে নেতিবাচক ভূমিকায় অভিনয়ের জন্য অধিক পরিচিত।   টেলিভিশন   বছর  ধারাবাহিক  চরিত্র  চ্যানেল  ২০০৬  এফ.আই.আর. কনস্টেবল কোকিলা "কোকি" শাহ্  সনি সাব  ২০০৬ - ২০০৮  জারা  শিরীন  সাহারা ওয়ান  ২০০৯ - ২০১১  ঝাঁসি কি রানী মতিবাঈ  জি টিভি ২০১০ - ২০১১  আপনো কে লিয়ে গীতা কা ধর্মযুদ্ধ কাম্য যাদব  জি টিভি  ২০১৫ - ২০১৭  জামাই রাজা শবনম প্যাটেল / কারিনা প্যাটেল  জি টিভি  ২০১৭  নাগিন ২ তানিয়া  কালার্স টিভি   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় মডেল বিষয়শ্রেণী:ভারতীয় নারী মডেল বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
ইসলামের অর্থনৈতিক ব্যবস্থা (উর্দু: ইসলাম কা ইকতেসাদি নিযাম Islam Ka Iqtesadi Nizam) ভারতীয় ইসলামি গবেষক ও রাজনীতিবিদ হিফজুর রহমান সিওহারভি রচিত ইসলামি অর্থনীতিশাস্ত্র বিষয়ক একটি গবেষণা গ্রন্থ। ১৯৩৮ সালে বইটি উর্দু ভাষায় প্রথম প্রকাশিত হয়। বইটি বাংলায় অনুবাদ করেন বাংলাদেশি আলেম ও ইসলামি চিন্তাবিদ আবদুল আউয়াল। অনুবাদকৃত বইটি ইসলামের অর্থনৈতিক ব্যবস্থা শিরোনামে ১৯৮২ সালের জুন মাসে ইসলামিক ফাউন্ডেশন বাংলাদেশ থেকে প্রথম প্রকাশিত হয়। গ্রন্থটি বাংলাদেশের অনেক কওমী মাদরাসায় পাঠ্যপুস্তক হিসাবেও অন্তর্ভুক্ত করা হয়।  বইটিতে ষোলোটি পরিচ্ছেদ রয়েছে, যেখানে অর্থনীতিশাস্ত্রের স্বরূপ, ইসলামি অর্থনীতির বিভিন্ন দিক, সামাজিক, রাজনৈতিক, সাংস্কৃতিক ও ব্যক্তিগত জীবনে ইসলামি অর্থনীতির প্রভাব, শরিয়তভিত্তিক ব্যাংকিং কার্যক্রম, সম্পদের উপর ব্যক্তিমালিকানা ও ইসলামি দৃষ্টিকোণ থেকে এর ব্যাখ্যা, দান কার্যক্রম, ইসলামি অর্থনীতির সঙ্গে অন্যান্য অর্থনৈতিক ব্যবস্থার তুলনা এবং ভারত উপমহাদেশের প্রেক্ষাপটে ইসলামি অর্থনীতি ব্যবস্থার গুরুত্ব সম্পর্কে আলোচনা করা হয়েছে।ISLAMER ARTHANAYTIK BABOSTHA (The Economic Order of Islam) written by Maulana Hefzur Rahman in Urdu and translated by Maulana Abdul Awal into Bengali and published by Mohammad Abdur Rob, Director, Publication, Islamic Foundation Bangladesh, Agargaon, Sher-E-Bangla Nagar, Dhaka. Third edition, March 2000.   তথ্যসূত্র    বহিঃসংযোগ     বিষয়শ্রেণী:ইসলামি অর্থনীতি বিষয়শ্রেণী:দেওবন্দি সাহিত্য বিষয়শ্রেণী:সুন্নি সাহিত্য বিষয়শ্রেণী:হিফজুর রহমান সিওহারভির বই
গঙ্গাধর গাদে একজন ভারতীয় রাজনীতিবিদ এবং আম্বেদকর সমাজতান্ত্রিক কর্মী। তিনি ভারতীয় রিপাবলিকান পার্টির প্রাক্তন নেতা এবং প্যান্থার রিপাবলিক পার্টির সভাপতি।  তিনি মহারাষ্ট্রের প্রাক্তন মন্ত্রী। তিনি একজন জনপ্রিয় বৌদ্ধ নেতা। গ্যাড মারাঠওয়াদা বিশ্ববিদ্যালয়ের নামান্তর আন্দোলন (নাম পরিবর্তন আন্দোলন) এর নেতা ছিলেন। https://divyamarathi.bhaskar.com/amp/news/MAH-MAR-AUR-former-minister-gangadhar-gade-news-in-marathi-4944149-NOR.html ১৯ জুলাই ১৯৭৭ সালে দলিত প্যান্থার্সের সাধারণ সম্পাদক গঙ্গাধর গাদে প্রথমে দাবি করেছিলেন যে, ডক্টর বাবাসাহেব আম্বেদকরের নামে মারাঠওয়াদা বিশ্ববিদ্যালয়ের নামকরণ করা হোক। https://www.bbc.com/marathi/india-42662010https://m.lokmat.com/aurangabad/namantar-andolan-know-namantar-namavistara-day-day-happenings/   তথ্যসূত্র   বিষয়শ্রেণী:২০২৪-এ মৃত্যু বিষয়শ্রেণী:মহারাষ্ট্রের সমাজকর্মী বিষয়শ্রেণী:ভারতীয় পুরুষ সমাজকর্মী বিষয়শ্রেণী:মহারাষ্ট্রের রাজনীতিবিদ বিষয়শ্রেণী:মারাঠি রাজনীতিবিদ বিষয়শ্রেণী:ভারতের রিপাবলিকান পার্টির রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ঔরঙ্গাবাদ, মহারাষ্ট্রের ব্যক্তি বিষয়শ্রেণী:ভারতীয় বৌদ্ধ বিষয়শ্রেণী:দলিত সক্রিয়কর্মী বিষয়শ্রেণী:মহারাষ্ট্রের সক্রিয়কর্মী বিষয়শ্রেণী:মহারাষ্ট্র বিধানসভার সদস্য ১৯৭২-১৯৭৮
শ্বেত ‍সাগর (, বা বেলোয়ে মোর; কারেলিয়ান ও ) হল রাশিয়ার উত্তর উপকূলে অবস্থিত একটি সাগর। মনে করা হয় পুরো সাগর রাশিয়ার জলসীমার অধীন।A. D. Dobrovolskyi and B. S. Zalogin Seas of USSR. White Sea, Moscow University (1982) (in Russian)  এটি পশ্চিমে কারেলিয়া, উত্তরে কোলা উপদ্বীপ এবং উত্তর-পূর্বে কানিন উপদ্বীপ দ্বারা বেষ্টিত। শ্বেত সাগর পুরোটাই রাশিয়ান সার্বভৌমত্বের অধীনে এবং রাশিয়ার অভ্যন্তরীণ জলের অংশ হিসাবে বিবেচিত। প্রশাসনিকভাবে, এটি আরখানগেলস্ক এবং মুরমানস্ক ওব্লাস্ট এবং কারেলিয়া প্রজাতন্ত্রের মধ্যে বিভক্ত।  আরখানগেলস্কের প্রধান বন্দরটি সাদা সাগরে অবস্থিত। রাশিয়ার ইতিহাসের বেশিরভাগ ক্ষেত্রে এটি ছিল রাশিয়ার আন্তর্জাতিক সামুদ্রিক বাণিজ্যের মূল কেন্দ্র, খোমোগরি থেকে পোমর্স ("সমুদ্রের উপকূলবাসী") দ্বারা পরিচালিত।  আধুনিক যুগে এটি একটি গুরুত্বপূর্ণ সোভিয়েত নৌ ও সাবমেরিন বেসে পরিণত হয়েছিল।  শ্বেত সাগর – বাল্টিক খাল সাদা সমুদ্রকে বাল্টিক সাগরের সাথে সংযুক্ত করে।  শ্বেত সাগর চারটি সমুদ্রের মধ্যে একটি সাধারণ রঙের শর্ত অনুসারে ইংরেজিতে নামকরণ করেছে - অন্যটি কৃষ্ণ, লাল এবং হলুদ সমুদ্র।  তথ্যসূত্র  বিষয়শ্রেণী:উত্তর মহাসাগর বিষয়শ্রেণী:সাগর বিষয়শ্রেণী:রাশিয়ার সাগর বিষয়শ্রেণী:ইউরোপীয় সাগর
thumb| টাটা ইয়ং  অমিতা মেরি "টাটা" ইয়ং (; জন্ম ১৪ ডিসেম্বর ১৯৮০) হলেন একজন থাই গায়িকা, অভিনেত্রী ও মডেল, যিনি ১১ বছর বয়সে একটি জাতীয় গানের প্রতিযোগিতায় প্রথম স্থান লাভ করার সময় থাইল্যান্ডে বিশিষ্টতা অর্জন করেছিলেন,  পরবর্তীতে একটি রেকর্ড চুক্তি স্বাক্ষর করেন এবং ১৯৯৫ সালে তার প্রথম অ্যালবাম অমিতা টাটা ইয়ং প্রকাশ করেন।  পাঁচ মাসের মধ্যে, অ্যালবামটি এক মিলিয়ন কপি বিক্রি হয়। তারপর থেকে, ইয়াং আটটি স্টুডিও অ্যালবাম প্রকাশ করেছেন, তিনটি ইংরেজিতে এবং পাঁচটি থাই ভাষায়৷ তার সাম্প্রতিক অ্যালবাম রেডি ফর লাভ, ২০০৯ সালে মুক্তি পায়।   তথ্যসূত্র    বহিঃসংযোগ      টাটা ইয়াং অফিসিয়াল ওয়েব সাইট  টাটা ইয়াং ফ্যান ক্লাব   টাটা ইয়াং ফ্যান ক্লাব স্প্যানিশ  টাটা ইয়াং গানের কথা বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:থাই টেলিভিশন অভিনেত্রী বিষয়শ্রেণী:ব্যাংককের ব্যক্তি বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:থাই পপ সঙ্গীতশিল্পী বিষয়শ্রেণী:২১শ শতাব্দীর থাই গায়িকা বিষয়শ্রেণী:২০শ শতাব্দীর থাই গায়িকা বিষয়শ্রেণী:২০শ শতাব্দীর থাই অভিনেত্রী বিষয়শ্রেণী:মার্কিন বংশোদ্ভূত থাই ব্যক্তি বিষয়শ্রেণী:থাইল্যান্ডের ইংরেজি ভাষার গায়ক বিষয়শ্রেণী:থাই নৃত্যশিল্পী বিষয়শ্রেণী:থাই চলচ্চিত্র অভিনেত্রী
শাহবাজ চৌহান (জন্ম: ২৩ সেপ্টেম্বর ১৯৯৫) একজন বাংলাদেশী ক্রিকেটার।  ১৮ মে ২০১৬ সালে ঢাকা প্রিমিয়ার বিভাগ ক্রিকেট লিগে কলাবাগান ক্রীড়া চক্রের হয়ে তিনি লিস্ট এ ক্রিকেটে স্থান অর্জন করেন।  তিনি ২৫ ফেব্রুয়ারি ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে টি- টোয়েন্টিতে আত্মপ্রকাশ করেন।   তথ্যসূত্র    বহিঃসংযোগ      বিষয়শ্রেণী:ঢাকা থেকে আগত ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
নীলাঞ্জনা অর্ক সিনহা পরিচালিত ২০২০ সালের একটি ভারতীয় বাংলা চলচ্চিত্র। চলচ্চিত্রটি নচিকেতার বিখ্যাত গানের উপর ভিত্তি করে নির্মিত।  কাহিনী একটি চাকুরিতা মহিলা এই গল্পের কেন্দ্রবিন্দু। তাকে ঘিরেই এগিয়েছে গল্প। নাম নীলাঞ্জনা। মেয়ে অঞ্জনাকে নিয়ে তার সংসার। সিঙ্গল মাদার নীলাঞ্জনা বড় অফিসের উঁচু পদে কর্মরত। কাজের চাপের মেয়ের জন্মদিনের দিন তার বাড়ি ফিরতে দেরি হয়। কথা রাখতে পারে না নীলাঞ্জনা। তাড়াতাড়ি ফেরা তার হয় না। কাজ গুছিয়ে ফেরার সময়ও এক আজব সমস্যার মুখোমুখি হয় সে। গল্পের মোড় ঘোরে এখানেই।  মেয়ের জন্য জন্মদিনের গিফট নিয়ে বাড়ি ফেরার জন্য যখন তোড়জোড় শুরু করে সে, দেখে গাড়িটা গন্ডগোল করছে। তার সমস্যা দেখে এগিয়ে আসে এক নিরাপত্তারক্ষী। কিন্তু সে অপরিচিত। নীলাঞ্জনা তাকে দেখেনি কখনও। সে জানায়, সেদিন নাকি তারও জন্মদিন। নীলাঞ্জনাকে অদ্ভুত প্রস্তাব দেয়। বলে সে যখন কেক কাটবে, নীলাঞ্জনা যেন তার পাশে থাকে। অপরিচিত ব্যক্তির আবদারকে পাত্তা দেয় না নীলাঞ্জনা। বাড়ি ফেরার জন্য ট্যাক্সির বন্দোবস্ত করতে চেষ্টা করে সে। এরই মধ্যে আচমকা পার্কিং লটের বাতি নিভে যায়। ফাঁকা, অন্ধকার পার্কিং লটে প্রতিধ্বনিত হতে থাকে একটাই বাক্য- ‘হ্যাপি বার্থডে টু মি’। অভিনয়ে  প্রিয়াঙ্কা সরকার - নীলাঞ্জনা  মৈনাক ব্যানার্জী  জয় মুখার্জী  অর্ক সিনহা  সঞ্জয় চক্রবর্তী  সত্য নারায়ণ আগরওয়ালা  অনিন্দ্য সরকার  কমলেশ দাস  অরিন্দল বাগচী  সঞ্চারী রায়  যশধারা বিশ্বাস   তথ্যসূত্র   বিষয়শ্রেণী:২০২০-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
এম-৭০ ছিল যুক্তরাষ্ট্রের মিশিগান রাজ্যের একটি ট্রাঙ্কলাইন রাজ্য মহাসড়ক। রাস্তাটি ছিল ২২.১ মাইল লম্বা। ১৯২০-এর ধশকে এটির একদিকে ছিল আরনাক কাউন্টির স্টারলিং এবং অন্যপ্রান্তে ছিল ওগিম্যাও কাউন্টির প্রিসকট। রাস্তাটি পরবর্তীতে এম ৭৬ কেও যুক্ত করেছিল। এম ৭৬ রাস্তাটির শেষভাগ ছিল নেস্টার কর্ণারের এম-৫৫ এ। ১৯৬০ সালের দিকে যখন রাস্তাটির নামকরণ রহিত করা হয়, তখন পর্যন্ত এটি আধা পাঁকা সড়ক ছিল।   রাস্তার বিবরণ  রাস্তাটির প্রধান অংশ যা কিনা এম-৭০ দ্বারা ব্যবহৃত হতো এটির আরম্ভ হয়েছিল স্টারলিং এর উত্তর পশ্চিমের এম-৭৬ থেকে। তারপর রাস্তাটি উত্তর দিকে অগ্রসর হয় এবংওগিম্যাও স্টেট ফরেস্টএর নিকটে রাইফেল রিভার অতিক্রম করে। রাস্তাটি মেলিটাতে পৌছে পূর্বদিকে মোড় নেয়। সেখান থেকে এম-৭০ পূর্বদিকে চলতে থাকে মেইন স্টিটের সাথে সাথে এছাড়াও আরো পরে এটি ম্যাপল রিড রোডের উত্তরে রিড রোড অতিক্রম করে। রাস্তাটি ম্যাপল রিড রোড থেকে রিড রোড হয়ে উত্তরে ব্রিগস রোডে পৌছায়। ওগিম্যাও-আরনাক কাউন্টি লাইন অতিক্রম করে রাস্তাটি সাগা লেক রোড নাম ধারণ করে প্রিসকট গ্রামে প্রবেশ করে। সেখান থেকে রাস্তাটি প্রিসকটের শহরতলী হয়ে গ্রিনউড রোডে প্রবেশ করে। রাস্তাটি শেষ হয় নেষ্টার কর্ণার থেকে এক মাইল পশ্চিমে এম-৫৫ এ।   ইতিহাস  ১৯১৯ সালের ১লা জুলাই এর ম্যাপে প্রথম এম -৭০ এর অস্তিত্ব প্রকাশ পায়। যদিও রাস্তাটি ট্রাংক লাইন মহাসড়ক ছিল কিনা এই ব্যাপারে সন্দেহ থেকেই যায়। রাস্তাটি স্টারলিং এর এম-৭৬ থেকে প্রিসকটের এম-৫৫ পর্যন্ত বিস্তৃতি ছিল। ১৯২৯ সালে যদিও এম-৫৫ কে সিল ক্রিক থেকে ইউএস ২৩ এর দিকে ঘুরিয়ে দেয়া হয়েছিল। হোয়াইটমোর থেকে প্রিসকট অংশটি পরে এম-৭০ এর সাথে যুক্ত করা হয়েছিল। যদিও ১৯৬০ সালের ১ লা জুলাই এর নামকরণ রদ করা হয়। তখন পর্যন্ত রাস্তাটি আধাপাঁকা ছিল।   মূখ্য অংশবিশেষ    তথ্যসূত্র    বহিঃসংযোগ    M-70 at Michigan Highways  বিষয়শ্রেণী:মিশিগান রাজ্যের মহাসড়ক
সাঁউ তুমি ও প্রিন্সিপি মূলত একটি খ্রিস্টান প্রধান দেশ এবং সেখানে ইসলাম একটি দ্রুত বর্ধনশীল ধর্ম। সাঁউ তুমি ও প্রিন্সিপির মোট জনসংখ্যার মাত্র ১%  ইসলাম ধর্ম অনুসরণ করে। দেশটিতে ক্যাথলিক খ্রিস্টান ধর্ম প্রায় ৮০% মানুষের প্রতিনিধিত্ব করে। দেশে খ্রিস্টধর্মের প্রসারের প্রধান কারণ ছিল পর্তুগিজ উপনিবেশবাদ। তবে একটি প্রতিবেদন অনুযায়ী জানা যায় যে, দেশে প্রায় ৫,৫০০ এর অধিক জন মুসলিম রয়েছে, যা মোট জনসংখ্যার ৩%।  এতে ইসলামিক অ্যাসোসিয়েশন নামে মুসলিমদের একটি সংগঠন রয়েছে, যার প্রধান হলেন আল হাজ মুহাম্মদ লিমা। আগুয়া বোবো জামে মসজিদ হল এর একমাত্র পরিচিত মসজিদ, যেখানে জুমার নামাজ ও রমজানে তারাবিহের নামাজ আদায় অনুষ্ঠিত হয়।   ইতিহাস  ১৪৭১ সালের ২১শে ডিসেম্বর পর্তুগিজ নাবিকরা গিনি উপসাগরে বিষুবরেখার কাছে একটি জনবসতিহীন দ্বীপ আবিষ্কার করেন এবং এর নাম দেন সাঁউ তুমে। এরপর ১৪৭২ সালের ১৭ জানুয়ারী পর্তুগিজরা অপর একটি জনবসতিহীন দ্বীপ আবিষ্কার করেন, যার নাম রাখা হয় ১৫০২ প্রিন্সিপ। এরপর থেকে সাঁউ তুমে ও প্রিন্সিপ বহু বছর ধরে পর্তুগিজ উপনিবেশ ছিল এবং পর্তুগিজরা দ্বীপপুঞ্জে ক্যাথলিক ধর্ম প্রচার করেছিল। ১৯৭০ সালের আগে এখানে মুসলমানের উপস্থিতির কোনো লিখিত প্রমাণ ছিল পাওয়া যায় না এবং খ্রিস্ট ধর্ম ব্যতীত অন্য ধর্ম এখানে নিষিদ্ধ ছিল। ১৯৯০ সালে দেশটি স্বাধীন হয়ে গণতান্ত্রিক রাষ্ট্র রূপান্তরিত হওয়ার পর ধর্মীয় স্বাধীনতা ঘোষণা করা হয় এবং এর ফলে বিংশ শতাব্দীর শেষের দিকে এখানে ইসলামের প্রবেশ শুরু হয়।   গত দশকে দেশটিতে ক্যামেরুন ও নাইজেরিয়া থেকে অনেক অভিবাসীর আগমন ঘটে, যাদের মধ্যে অনেকে মুসলিম ছিল। এর ফলে দেশটিতে মুসলিমদের সংখ্যা ১৯৯৪ সালে ৫১ এবং ২০০৯ সালে ৬৪ জন হয়।  তবে এম আলী কাত্তানি তাঁর মুসলিমস মাইনরিটিজ (১৯৮৬) গ্রন্থে উল্লেখ করেছিলেন যে, সাঁউ তুমি ও প্রিন্সিপিতে মুসলমানদের সংখ্যা প্রায় ১,০০০-এর কাছাকাছি এবং এটি কেপ ভার্দে ও বিষুবীয় গিনির মুসলমান জনসংখ্যার সঙ্গে তুলনীয়।   দেশটির স্বাধীন গণতন্ত্র আন্দোলন রাজনৈতিক দলের মহাসচিব প্যাট্রিস এমেরি ট্রোভোডা একজন মুসলিম। তার ইসলাম প্রচারের ফলে মুসলিমদের সংখ্যা আরো বৃদ্ধি পেয়েছে। ১৯৮৪ সালে প্যারিসে প্রাক্তন গ্যাবনীয় রাষ্ট্রপতি আলী বোঙ্গো অনডিম্বার কাছে ট্রোভোডা নিজেই ইসলাম ধর্ম গ্রহণ করেন। তিনি বোঙ্গোর পুত্র ওমর বঙ্গোর দ্বারা প্রভাবিত ছিলেন।    জনসংখ্যা  ২০০৬ সালের আন্তর্জাতিক ধর্মীয় স্বাধীনতা প্রতিবেদন অনুযায়ী, দেশের মোট জনসংখ্যার প্রায় তিন শতাংশ মুসলমান। যদিও নাইজেরিয়া এবং ক্যামেরুন থেকে বেআইনি অভিবাসনের কারণে মুসলমানদের সংখ্যা আরো বৃদ্ধি পেয়েছে।   আহমদিয়া সম্প্রদায় দাবি করেছে যে, দেশে তাদের শতাধিক সদস্য রয়েছে, যা দেশটির মুসলিম জনসংখ্যার একটি বড় অংশ।  ২০০৯ সালের পিউ রিসার্চ সেন্টারের এক গবেষণায় বলা হয়েছে যে, সাঁউ তুমে ও প্রিন্সিপিতে মুসলমানরা মোট জনসংখ্যার ০.১% এরও কম।   দ্বীপে একটি সুন্নি মসজিদ রয়েছে এবং দেশটির ধর্মীয় সম্প্রদায়ের প্রধান হলেন শেখ আল-ওয়াকুর হাসান। দেশটির ইসলামি সংস্থা ইসলামিক অ্যাসোসিয়েশনের প্রধান হলেন আলহাজ মুহাম্মদ লিমা।   সৌদি আরব ও লিবীয় সরকার সাঁউ তুমি ও প্রিন্সিপির মুসলিম সম্প্রদায়কে সহায়তা প্রদান করছে। দেশটির শিক্ষার্থীরা সৌদি আরবের বিশ্ববিদ্যালয়ে ইসলামের মৌলিক বিষয় ও শরিয়া আইন অধ্যয়ন করে।     তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:আফ্রিকায় ইসলাম
নওহাটা পৌরসভা বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত 'ক' শ্রেণির একটি পৌরসভা।আয়তনে নওহাটা পৌরসভা বাংলাদেশের ৪র্থ  বৃহৎ পৌরসভা।   বিবরণ  রাজশাহী সিটি কর্পোরেশনের (রাসিক) সীমানা লাগোয়া নওহাটা পৌরসভার যাত্রা শুরু ২০০২ সালের ১৫ ডিসেম্বর। এটি একটি প্রথম শ্রেণির পৌরসভা।   প্রশাসনিক এলাকা  ওয়ার্ডঃ ০৯টি   আয়তন ও জনসংখ্যা  মোট আয়তনঃ ৪৬.১০ বর্গ কি.মি.  মোট জনসংখ্যাঃ ১,১৫,০০০ জন  ভোটার সংখ্যাঃ ৪৫,০০০   শিক্ষার হার ও শিক্ষা প্রতিষ্ঠান  শিক্ষার হারঃ ৫২%  শিক্ষা প্রতিষ্ঠানঃ   জনপ্রতিনিধি   বর্তমান মেয়রঃ মোঃ হাফিজুর রহমান হাফিজ (২০২১ - বর্তমান)  দর্শনীয় স্থান  বারনই নদীর উৎপত্তি নওহাটার কাছে শিব নদী থেকে।   আরো দেখুন  পবা উপজেলা রাজশাহী জেলা রাজশাহী বিভাগ   তথ্যসূত্র   বিষয়শ্রেণী:রাজশাহী জেলার পৌরসভা বিষয়শ্রেণী:২০০২-এ প্রতিষ্ঠিত
লিন্ডা হান্ট () (জন্ম: ২ এপ্রিল, ১৯৪৫) একজন মার্কিন অভিনেত্রী। তিনি বিভিন্ন চলচ্চিত্র, টিভি, ও মঞ্চ নাটকে অভিনয় করেছেন। তিনি সবচেয়ে বেশি পরিচিত তার অভিনীত ১৯৮২ সালে নির্মিত চলচ্চিত্র দ্য ইয়ার অফ লিভিং ডেঞ্জারাসলি বর্তমানে তিনি আমেরিকান টেলিভিশন নেটওয়ার্ক সিবিএস-এর একটি ধারাবাহিকে কাজ করছেন।   প্রাথমিক জীবন  লিন্ডা হান্টের জন্ম নিউ জার্সির মরিসটাউন শহরে, এবং তিনি বেড়ে উঠেছেন যুক্তরাষ্ট্রের কানেটিকাট অঙ্গরাজ্যের ওয়েস্টপোর্টে। তার মা এলসি ডয়িং হান্ট পেশায় ছিলেন একজন পিয়ানো শিক্ষক এবং তিনি কাজ করতেন ওয়েস্টপোর্ট স্কুল অফ মিউজিকে। হান্টের বাবা রেমন্ড ডেভি ছিলেন লং আইল্যান্ডের হার্পার ফিউয়েল কোম্পানির ভাইস প্রেসিডেন্ট।Biodata at Filmreference.com লিন্ডা হান্ট পড়াশোনা করেছেন বিখ্যাত ইন্টারলোচেন আর্টস একাডেমীতে। মার্সিয়া নামের তার একটি বোন আছে।   পেশাজীবন  হান্টের চলচ্চিত্র অভিষেক হয় ১৯৮০ সালে রবার্ট অ্যাল্টম্যান পরিচালিত মিউজিকাল কমেডি পাপাই-এ অভিনয়ের মাধ্যমে। এর দুইবছর পর তিনি বিল কনের সাথে একত্রে দ্য ইয়ার অফ লিভিং ডেঞ্জারাসলি চলচ্চিত্রে অভিনয়ে করেন। এই চলচ্চিত্রের জন্য তিনি ১৯৮৩ সালে সেরা পার্শ্ব অভিনেত্রী বিভাগে একাডেমি পুরস্কার লাভ করেন।   তথ্যসূত্র    বহিঃসংযোগ     লিন্ডা হান্ট City Arts & Lectures  বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:কানেটিকাটের অভিনেত্রী
বহুবিবাহ ইউনিয়ন সংযুক্ত আরব আমিরাতে বৈধ। মুসলিম বহুবিবাহ অনুশীলন এবং আইনে সমগ্র ইসলামি বিশ্বে ব্যাপকভাবে ভিন্ন। কিছু মুসলিম দেশে বহুবিবাহ তুলনামূলকভাবে সাধারণ, যখন বেশিরভাগ অন্যান্য দেশে এটি প্রায়ই বিরল বা অস্তিত্বহীন। পশ্চিম আফ্রিকায় (যেখানে এটি অমুসলিমদের দ্বারাও ব্যাপকভাবে চর্চা করা হয়), পাশাপাশি সৌদি আরব এবং সংযুক্ত আরব আমিরাতের মতো কিছু ঐতিহ্যবাদী আরব রাষ্ট্রে বহুবিবাহ সবচেয়ে বেশি চর্চা করা হয়।  সাধারণভাবে ইসলামে বহুবিবাহের মতো পুরুষদের চারটি পর্যন্ত স্ত্রীর অনুমতি দেওয়া হয় এবং মহিলাদের একাধিক স্বামীর অনুমতি দেওয়া হয় না।   তথ্যসূত্র   বিষয়শ্রেণী:এশিয়ায় বহুবিবাহ বিষয়শ্রেণী:দেশ অনুযায়ী বহুবিবাহ বিষয়শ্রেণী:আমিরাতি সমাজ
--[==[ To inspect the content of this data module, use Special:ExpandTemplates and enter the following input text:     To inspect the content of this data module when editing, enter the following into the Debug console:   local util = require("Module:Road data/util")   print(util.arrayToString(p)) To inspect a particular route type, change `p` above to include the route type, e.g., `p.I` and `p["US-Hist"]`. ]==]  -- Croatia local HRV = {}  local util = require("Module:Road data/util") util.addAll(HRV, require("Module:Road data/strings/EUR"))  HRV.E.shield = "E%route%-HR.svg"  HRV.A.shield = "Autocesta A%route%.svg" HRV.A.name = "A%route% motorway" HRV.A.link = "A%route% (Croatia)" HRV.A.abbr = "A%route%" HRV.A.color = "EUR" HRV.A.translation = "Autocesta A%route%" HRV.A.lang = "hr"  HRV.B.shield = "Brza cesta B%route%.svg" HRV.B.link = "B%route% (Croatia)"  HRV.D.shield = "Državna cesta D%route%.svg" HRV.D.link = "D%route% road (Croatia)" HRV.D.abbr = "D%route%" HRV.D.color = "blue-var1"  HRV.L.shield = "L%route%-HR.svg" HRV.L.abbr = "L%route%"  HRV.Z = { 	shield = "Z%route%-HR.svg", 	link = { 		ifexists = true, 		default = "Ž%route% road (Croatia)"}, 	abbr = "Ž%route%", 	color = "yellow"}  HRV["Ž"] = HRV.Z  return HRV
নল-রাস্না বা বাঁশ অর্কিড (), (বৈজ্ঞানিক নাম: Arundina graminifolia), হচ্ছে Arundina গণের একমাত্র গৃহীত অর্কিড প্রজাতি। এই উষ্ণমণ্ডলীয় এশিয়ার প্রজাতিটি ভারত, শ্রীলঙ্কা, নেপাল, থাইল্যান্ড, মালয়েশিয়া, ভিয়েতনাম, সিঙ্গাপুর, চীন ও ইন্দোনেশিয়ায় বিস্তৃত প্রজাতি। এটি এখন ফিজি, ফরাসি পলিনেশিয়া, মাইক্রোনেশিয়া, পশ্চিম ভারতীয় দ্বীপপুঞ্জ, কোস্টারিকা, পানামা এবং হাওয়াই-তে প্রাকৃতিকভাবে জন্মে।Kew World Checklist of Selected Plant Families, Arundina graminifoliaUS Department of Agriculture Plants profile বিবরণ লম্বা ঘাসের মতো গাছ। পাতা লম্বাটে বাঁকা ও দ্বিসার। লম্বা ডাঁটার আগায় কয়েকটি বড় বড় রঙিন ফুল ফোটে। ফুল ৭-৮ সেমি চওড়া গোলাপি-বেগুনি। বৃতি ও দল অভিন্ন রঙের।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৯৬। চিত্রশালা  তথ্যসূত্র  বহিঃসংযোগ  বিষয়শ্রেণী:এশিয়ার উদ্ভিদ বিষয়শ্রেণী:ফুল বিষয়শ্রেণী:পাকিস্তানের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:অর্কিডিসি বিষয়শ্রেণী:চীনের উদ্ভিদ বিষয়শ্রেণী:ভারতের অর্কিড বিষয়শ্রেণী:বাংলাদেশের অর্কিড
শামসুদ্দীন মোল্লা ছিলেন একজন বাংলাদেশি সাংবাদিক, রাজনীতিবিদ, সংসদ সদস্য, মুক্তিযুদ্ধের অন্যতম প্রধান সংগঠক ও বাংলাদেশের সংবিধান রচয়িতা কমিটির অন্যতম সদস্য।  প্রারম্ভিক জীবন শামসুদ্দীন মোল্লা ১৯২১ সালের ২০ এপ্রিল ফরিদপুর জেলার ভাঙ্গা উপজেলার অন্তর্গত পূর্ব সদরদি গ্রামে মাতুলালয়ে জন্মগ্রহণ করেন। তিনি ১৯৪১ সালে ভাঙ্গার পাইলট হাইস্কুল থেকে মাধ্যমিক পাশ করার পর ১৯৪২ সালে সরকারি রাজেন্দ্র কলেজ উচ্চ মাধ্যমিকে ভর্তি হন। এখানে এক বছর পড়ার পরে কলকাতা সুরেন্দ্র মোহন কলেজ থেকে ১৯৪৪ সালে উচ্চ মাধ্যমিক পাশ করেন।  ১৯৪৬ সালে কলকাতার ইসলামিয়া কলেজ (বর্তমান মৌলানা আজাদ কলেজ) থেকে স্নাতক ডিগ্রি লাভ করেন। ইসলামিয়া কলেজে তার সহপাঠী ছিলেন বাংলাদেশের প্রথম রাষ্ট্রপতি শেখ মুজিবুর রহমান। ১৯৫৪ সালে তিনি ঢাকা বিশ্ববিদ্যালয় থেকে এলএলবি পাশ করেন।  কর্ম ও রাজনৈতিক জীবন শামসুদ্দীন কলকাতার ইসলামিয়া কলেজে পড়াকালীন সময় তিনি নিখিল বঙ্গ মুসলিম ছাত্রলীগের রাজনীতিতে জড়িয়ে পড়েন এবং সেসময় তিনি হোসেন শহীদ সোহ্‌রাওয়ার্দী ও আবুল হাশিমের সান্নিধ্যে আসেন। তিনি ১৯৫৫-১৯৫৮ সালে বৃহত্তর ফরিদপুর জেলা আওয়ামীলীগের সহ-সভাপতি হন। এরপর ১৯৬০-১৯৭১ সালে বৃহত্তর ফরিদপুর জেলা আওয়ামীলীগের সাধারণ সম্পাদক পদে দায়িত্ব পালন করেন।  ১৯৬৬-১৯৬৮ সালে তিনি ছিলেন পূর্ব পাকিস্তান সাংবাদিক সমিতির সভাপতি। ১৯৬৬-১৯৬৯ সাল পর্যন্ত তিনি ছিলেন ফরিদপুর প্রেসক্লাবের সভাপতি। ১৯৬৬-১৯৭৫ সাল পর্যন্ত তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন। ১৯৭০ সালে পাকিস্তান জাতীয় পরিষদের এমএনএ নির্বাচিত হন। ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। দেশের স্বাধীনতা অর্জনের পরে তিনি এক বিবৃতিতে দখলদার পাকিস্তানি বাহিনীর দোসর জামাতে ইসলামীর কুখ্যাত আল বদর, আল-শামস ও রাজাকার কর্তৃক পরিচালিত ব্যাপক গণহত্যার বিচার অনুষ্ঠানের উদ্দেশ্যে স্পেশাল ট্রাইব্যুনাল গঠনের দাবী জানান। ১৯৭০-১৯৭৫ সালে তিনি ছিলেন বৃহত্তর ফরিদপুর জেলা আওয়ামীলীগের সভাপতি। ১৯৭২ সালে "খসড়া সংবিধান" রচয়িতা কমিটির সদস্য। ১৯৭২-১৯৭৫ সাল পর্যন্ত তিনি ছিলেন ফরিদপুর বার কাউন্সিলের ভাইস চেয়ারম্যান। ১৯৭৩ সালের প্রথম জাতীয় সংসদ নির্বাচনে বিজয়ী হয়ে তিনি তৎকালীন ফরিদপুর-৮ আসন থেকে সংসদ সদস্য হন। ১৯৭৫ সালে বাংলাদেশ কৃষক-শ্রমিক আওয়ামীলীগের (বাকশাল) কেন্দ্রীয় কমিটির সদস্য ও ফরিদপুর জেলার গর্ভনর হিসেবে দায়িত্ব পান।  ব্যক্তিগত জীবন ১৯৫০ সালে শামসুদ্দীন যোবায়দা শামসুদ্দীনের সাথে বিবাহ বন্ধনে আবদ্ধ হন। ১৯৯১ সালের ১০ই জুলাই ঢাকাস্থ বঙ্গবন্ধু শেখ মুজিবুর রহমান বিশ্ববিদ্যালয় মেডিকেল কলেজ হাসপাতালে মৃত্যুবরণ করেন।  তথ্যসূত্র  https://songramernotebook.com/archives/18432  8. বাঙালির বাঁচার দাবি ৬ দফাhttps://web.archive.org/web/20190808170048/http://motopath.com.bd/%E0%A6%AC%E0%A6%BE%E0%A6%99%E0%A6%BE%E0%A6%B2%E0%A6%BF%E0%A6%B0-%E0%A6%AC%E0%A6%BE%E0%A6%81%E0%A6%9A%E0%A6%BE%E0%A6%B0-%E0%A6%A6%E0%A6%BE%E0%A6%AC%E0%A6%BF-%E0%A7%AC-%E0%A6%A6%E0%A6%AB%E0%A6%BE/  বিষয়শ্রেণী:১৯২১-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
গম্ভীর সিং মুড়া (১৯৩০- ৯ নভেম্বর ২০০২) একজন ভারতীয় ছৌ নাচ শিল্পী ছিলেন, যিনি তার নৃত্যকুশলতার জন্য ভারত সরকার দ্বারা পদ্মশ্রী উপাধিতে ভূষিত হন।   প্রথম জীবন  গম্ভীর সিং মুড়া ১৯৩০ খ্রিষ্টাব্দে ব্রিটিশ ভারতের মানভূম জেলার অন্তর্গত অযোধ্যা পাহাড়ের নিকটস্থ পিটিদিরি নামক একটি গ্রামে ছৌ নৃত্যশিল্পী জিপা সিং মুড়ার কনিষ্ঠ পুত্র রূপে জন্মগ্রহণ করেন। জন্মের পর তার নাম রাখা হয় বাবু সিং। খুব অল্প বয়সে পিতৃহীন গম্ভীরা তার মাতুলালয় পিটিদিরি গ্রামে চৌদ্দ বছর পর্য্যন্ত বসবাস করেন। ১৯৪৩ খ্রিষ্টাব্দে তিনি তার পৈতৃক ভিটে চড়িদা গ্রামে চলে যান। এই সময় চড়িদা গ্রামের নিকটস্থ জঙ্গলে বসবাসকারী পশুপাখিদের অঙ্গভঙ্গি অনুকরণ করে তিনি ছৌ নাচের জন্য চাল তৈরী করেন। তিনি সাত গ্রামের গরু চরাতেন এবং গরু চরাতে চরাতে বনে প্রকৃতির অনুষঙ্গ থেকে ঝুমুরের তালিম নেন। তিনি বলতেন তার শিক্ষাগুরু কামধেনু। মানভূমের ঝুমুরিয়া গোলাম মহম্মদ খাঁ'র উদ্যোগে ১৯৪৬ খ্রিষ্টাব্দে বাঘমুন্ডির রাজদরবারে ছৌ নাচের আসরে মহিষাসুরের ভূমিকায় অভিনয় করে সম্মান অর্জন করেন।   নৃত্য জীবন  ১৯৫৮ খ্রিস্টাব্দে নতুন দিল্লি শহরে অনুষ্ঠিত এশিয়ান গেমস চলাকালীন রাষ্ট্রপতি ভবনে পূর্ব ভারতের লোকনৃত্যের মধ্যে একটি প্রতিযোগিতায় পুরুলিয়ার ছৌ নাচ দল মহিষাসুর-বধ পালা করে প্রথম স্থান অধিকার করে। এই পালায় গম্ভীর সিং মুড়া মহিষাসুরের ভূমিকায় অভিনয় করেন।  কলকাতা বিশ্ববিদ্যালয়ের রবীন্দ্র অধ্যাপক আশুতোষ ভট্টাচার্য ও মিলেনা সলভিনী নামক এক ফরাসির সহায়তায় গম্ভীর সিং একটি ছৌ দল নিয়ে ১৯৭২ থেকে ১৯৭৫ খ্রিস্টাব্দ পর্যন্ত লন্ডন, প্যারিস, নিউ ইয়র্ক, শিকাগো, লস অ্যাঞ্জেলেস, ওয়াশিংটন ডিসি  প্রভৃতি শহরে যাত্রা করে পুরুলিয়ার ছৌ নৃত্য পরিবেশন করেন।   স্বীকৃতি  ১৯৮১ খ্রিষ্টাব্দের ২৬শে জানুয়ারি ভারত সরকার গম্ভীর সিং মুড়াকে চতুর্থ সর্বোচ্চ অসামরিক সম্মান পদ্মশ্রী উপাধিতে ভূষিত করে।  ১৯৮২ খ্রিষ্টাব্দে সঙ্গীত নাটক অকাদেমি পুরস্কার প্রাপক হিসেবে গম্ভীর সিং মুড়ার নাম ঘোষণা করা হয়। চড়িদা গ্রামে তার একটি বৃহৎ মূর্তি প্রতিষ্ঠিত আছে।   মৃত্যু  দেশে ও বিদেশে সম্মান ও পুরস্কার লাভ করলেও গম্ভীর সিং মুড়ার ব্যক্তিগত জীবন ছিল দারিদ্র্যে পরিপূর্ণ। ২০০২ খ্রিষ্টাব্দের ১লা নভেম্বর কলকাতা শহরে তার চোখের অপারেশন হয়। ৯ই নভেম্বর ৩১৫ আপ হাওড়া চক্রধরপুর প্যাসেঞ্জার ট্রেনে হাওড়া থেকে পুরুলিয়া যাত্রা করার সময় গম্ভীর সিং মুড়ার মৃত্যু হয়।   পাদটীকা    তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০০২-এ মৃত্যু বিষয়শ্রেণী:পুরুলিয়া জেলার ব্যক্তি বিষয়শ্রেণী:ছৌ নাচ বিষয়শ্রেণী:পদ্মশ্রী প্রাপক বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:পশ্চিমবঙ্গের নৃত্যশিল্পী বিষয়শ্রেণী:ভারতীয় পুরুষ নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক